jkorsvik/nowiki_second_scrape_merged huggingface dataset:
Dolgoprudnyj

Dolgoprudnyj (russisk: Долгопру́дный) er en by i Moskva oblast i Russland. Den ligger ved Moskvakanalen, rundt 20 km nord for Moskva. Innbyggertall: 74 000 (2004 est.), 68 792 (folketelling 2002), 70 751 (folketelling 1989).
Bynavnet er avledet av det russiske «Долгий пруд», dolgy prud – «lang dam», etter en lang og smal dam som ligger i den nordøstre delen av byen. Bynavnet blir noen ganger uformelt forkortet til Dolgopa. 


== Historie ==
En bosetning ved navn Vinogradovo, beliggende på samme sted som dagens by, var kjent i hvert fall siden 1600-tallet. På 1900-tallet ble så en jernbane bygget, og i 1914 kom en jernbaneplattform på stedet. Bosetningen begynte å utvikle seg, spesielt etter at en luftskipfabrikk ble bygget der i 1931. Luftfartsingeniøren Umberto Nobile arbeidet der i fem år på 1930-tallet. I noen få år på tredvetallet ble bosetningen kalt Dirizjablstroj (oversatt: «luftskipbygging»).
I 1951 flyttet det berømte Moskvas Institutt for Fysikk og Teknologi til Dolgoprudnyj, og byggingen av dets nåværende universitetsområdet startet, i byens sørlige deler, inspirert av Nobelprisvinnerne Pjotr Kapitsa, Lev Landau og Nikolaj Semjonov.
Byen har nå også virksomheter innen maskinbygging, ingeniørvirksomhet og kjemisk industri. Dolgoprudnyj er også gjenstand for en omfattende utvikling med betydelig byggevirksomhet både kommersielt og innen boligbygging, på grunn av dens fordelaktige beliggenhet og som følge av økende etterspørsel etter tomter i Moskvas forsteder.


== Eksterne lenker ==
Offisielt nettsted 
(en) Dolgoprudny – kategori av bilder, video eller lyd på Commons
Mytisjtsji

Mytisjtsji (russisk: Мыти́щи) er en by i Moskva oblast i Russland. Den ligger 20 km nordøst for Moskva, ved elva Jauza og jernbanen Moskva – Jaroslavl. Innbyggertall: 159 900 (folketelling 2002), 154 068 (folketelling 1989).
Byen er områdets største senter for industri (spesielt maskinbygging og våpenindustri) og utdanning. Den fikk innvilget bystatus i 1925.
Mytisjtsji er berømt for sin akvedukt, bygget på 1700-tallet etter ordre fra Katarina II. Det var den første vannledningen som ble bygget i Russland, for å forsyne Kreml med rent vann. 
Bosetningen Mytisjtsji har vært kjent siden 1460, siden 1800-tallet som Bolsjije Mytisjtsji (russisk: Большие Мытищи). Landsbyens historie er nært knyttet til Jauzskij-havna. Mytisjtsji var et viktig sted på skipsruten. På dette stedet ble handelsskipene dratt på hjul, ruller, eller meier, fra elva Jauza og over til elva Kljazma. Handelsmennene måtte betale en avgift for dette, og bosetningen fikk navn etter denne avgiften, som ble kalt myt (russisk: мыт). 
På midten av 1800-tallet var innbyggertallet i landsbyen 389.


== Eksterne lenker ==
Offisielt nettsted 
(en) Mytishchi – kategori av bilder, video eller lyd på Commons 
Uoffisielt nettsted for Mytisjtsji Arkivert 11. juli 2008 hos Wayback Machine.
Dzerzjinskij

Denne artikkelen er om den russiske byen. For kommunistlederen se Feliks DzerzjinskijDzerzjinskij (russisk: Дзержи́нский) er en by i Moskva oblast i Russland. Den ligger ved elva Moskva, 20 km sør for Moskva sentrum. Innbyggertall: 41 488 (folketelling 2002).
Byens industri betår i et kraftvarmeverk, en betongfabrikk og kjemisk industri.
Byens historie er nært knyttet til Nikolo-Ugresjklosteret, som ligger midt i byen. Klosteret ble grunnlagt ca. 1380 etter ordre fra knjaz Dmitrij Donskoj, og ble oppkalt etter St. Nikolas, som Donskoj ifølge legenden så i en drøm mens han forberedte den lange kampanjen mot Mamais horde. 
I 1938 fikk bosetningen status som bymessig bosetning, og bystatus ble innvilget i 1981.


== Eksterne lenker ==
Offisielt nettsted 
(en) Dzerzhinsky, Moscow Oblast – kategori av bilder, video eller lyd på Commons
Jérôme Kerviel

Jérôme Kerviel (født 1. januar 1977) er en fransk megler tidligere ansatt i banken Société Générale i Paris, kjent for å ha gjennomført uautoriserte handler som påførte banken et tap på 4,9 milliarder euro. Han ble dømt og satt i La Santé-fengselet.


== Personlig bakgrunn ==
Kerviel, som jobbet i en lavere stilling i organisasjonen hos Société Générale, har en utdannelse fra Universitetet i Lyon innen faget markedsoperasjoner. Han ble ansatt hos Société Générale i 2000 og arbeidet med kontrollrutiner i flere år, før han ble ansatt i derivatavdelingen i 2006.


== Svindel ==


=== Bakgrunn ===
Société Générale opplyste 27. januar 2008 at de anklager Kerviel for å ha forpliktet banken til kjøp for ca. 50 milliarder euro (73,0 milliarder USD) (dette var mere enn den totale verdien av banken på tidspunktet), men etter at banken fikk gjort om alle handlene han hadde utført, satt de igjen med et tap på rundt 4,9 milliarder euro (7,16 milliarder USD) fra svindelaktig handel med futures mot aksjemarkedsindekser (equity index). Dette vil være det største beløp noen er etterforsket for å ha svindlet en bank for noen gang. Svindelen ble oppdaget 19. og 20. januar 2008.


=== Anmeldelse og arrestasjon ===
Selv om Kerviel selv ikke har tjent på hendelsen, ble både Société Générale og Kerviel ble anmeldt av aksjonærer i banken, og politiet bestemte seg for å innlede etterforsking. Banken anmeldte også Kerviel for  flere forhold, blant annet dokumentfalsk og at han har hatt ulovlig tilgang til datamateriale. Da skandalen ble kjent, forsvant Kerviel først, men ble så arrestert av fransk politi 25. januar 2008. Kerviel sine advokater sa innledningsvis at han benektet å ha gjort noe straffbart.


=== Tilståelse og tiltale ===
Kerviel innrømmet 28. januar 2008at han hadde prøvd å skjule transaksjonene som påførte Société Générale tapet på nærmere 40 milliarder kroner. Han ble deretter tiltalt for å misbruke tillit, for alvorlig forsøk på bedrageri, for forfalskning og datakriminalitet., men senere på dagen ble han satt fri da etterforskningen avdekket at banken alt i november i 2007 ble advart av derivatbørsen Euerex og at ledelsen i banken har visst at Kerviel gikk utenfor sine fullmakter helt siden han begynte som megler i 2005. Den mest alvorlige delen av siktelsen mot ham, svindel for 40milliarder kroner ble også frafalt.


== Konsekvenser ==
Etter at banken solgte unna med tap i et nedadgående marked, ble det spekulert i om banken kunne være med på å skape de store fallene i internasjonale børser uken etter at de oppdaget svindelen.


== Referanser ==
Société Générale

Société Générale er en av Europas største banker. Foretaket ble grunnlagt 1864. Société Générale har 120 000 ansatte, 22,5 millioner kunder i 77 land og hovedkontor i Paris. Sammen med BNP Paribas og Crédit Lyonnais er den en av de tre store bankene i Frankrike. Den er oppført på CAC 40-aksjeindeksen. 


== Jérôme Kerviel ==

Société Générale opplyste 27. januar 2008 at de anklager Kerviel for å ha forpliktet banken til kjøp for ca. € 50 milliarder (USD 73,0 milliarder) (dette var mere enn den totale verdien av banken på tidspunktet), men etter at banken fikk gjort om alle handlene han hadde utført, satt de igjen med et tap på rundt € 4,9 milliarder (USD 7,16 milliarder) fra svindelaktig handel med futures mot aksjemarkedsindekser (equity index). Dette vil være det største beløp noen er etterforsket for å ha svindlet en bank for noen gang. Svindelen ble oppdaget 19. og 20. januar 2008.


== Hvitvasking ==
Bankens egens antisvindelenhet advarte tidlig i februar 2008 den franske finansministeren Christine Lagarde om mistanker om at en hvitvaskingsliga har gjort kriminelle handlinger gjennom en av bankens kontoer. Den mistenkte svindelen, i en størrelse av € 10-100 millioner, skal ha vært drevet av to russiske brødre i London, i tiden 2005 til 2007.


== Referanser ==


== Eksterne lenker ==
(en) Offisielt nettsted 
(fr) Offisielt nettsted 
(fr) Offisielt nettsted 
(en) Société Générale – kategori av bilder, video eller lyd på Commons 
Société Générale Corporate & Investment Banking (SGCIB)
Société Générale Asset Management (SGAM)
Société Générale Securities Services (SGSS)
Lyxor Branch website
Equity Derivatives
Yahoo! – Société Générale Company Profile
- SG Financial Profile
– SG Bank of the year 2005
Harald Hamrell

Harald Hamrell, egentlig Ivar Olof Harald Hamrell (født 13. desember 1960 i Uppsala), er en  svensk regissør, manusforfatter og skuespiller. Harald har en datter, Jenny Hamrell, som filmdebuterte i 2006. En annen datter Hanna Hamrell har også hatt en rolle i 2000.
Harald ble tidlig kjent for hovedrollen sin i barneprogrammet "Pojken med guldbyxorna", som ble spilt inn da han var 15 år. I voksen alder er han blitt en av svensk films og fjernsyns mest erfarne regissører. Han vant blant annet pris i 2005 for beste dramaproduksjon for "Om Stig Petrés hemlighet".


== Filmografi ==


=== Skuespiller ===
1996 – Sånt är livet
1996 – Vinterviken
1989 – Täcknamn Coq Rouge
1987 – Nionde kompaniet
1986 – Moa
1984 – Sköna juveler
1981 – Operation Leo
1979 – Linus eller Tegelhusets hemlighet
1976 – Mannen på taket
1975 – Pojken med guldbyxorna
1975 – Ungkarlshotellet
1974 – En handfull kärlek


=== TV-produksjoner ===
2005 – Om Stig Petrés hemlighet
2003 – Ramona
2002 – Beck - Okänd avsändare
1997 – Emma åklagare
1994 – Den vite riddaren
1993 – Snoken
1988 – Mimmi
1986 – Studierektorns sista strid


=== Regi ===
2009 – Beck – I stormens øye (Svensk tittel: Beck – I stormens öga)
2007 – Beck – Det svake leddet (Svensk tittel: Beck – Den svaga länken) (Kino)
2007 – Beck - Det tause skriket (Svensk tittel: Beck – Det tysta skriket) (TV)
2006 – Beck – Jenta i jordkjelleren (Svensk tittel: Flickan i jordkällaren) (TV)
2006 – Beck – Ekstrem tilstand (Svensk tittel: Beck – Skarpt läge)  (Kino)
2005 – Om Stig Petrés hemlighet (TV)
2003 – Paragraf 9 (TV)
2003 – Ramona (TV)
2002 – Beck - Okänd avsändare (TV)
2002 – Beck - Det siste vitnet (Svensk tittel: Beck – Sista vittnet)
2001 – Beck - Mannen utan ansikte (TV)
2001 – Ensamrummet (TV)
2001 – Det Polska korset (TV)
2000 – En häxa i familjen
1998 – Beck - Moneyman(TV)
1998 – Beck - Monstret (TV)
1998 – Aspiranterna (TV)
1996 – Anna Holt – polis (TV)
1996 – Vinterviken
1994 – Vite riddaren (TV)
1993 – Snoken (TV)
1990 – Storstad
1988 – Scener ur ett handfats liv


=== Filmmanus ===
1999 – Tomten är far till alla barnen
1996 – Vinterviken
1988 – Scener ur ett handfats liv


=== Produsent ===
1988 – Scener ur ett handfats liv


== Eksterne lenker ==
(en) Harald Hamrell på Internet Movie Database 
(sv) Harald Hamrell i Svensk Filmdatabas 
(fr) Harald Hamrell på Allociné 
(fr) Harald Hamrell på Allociné 
(en) Harald Hamrell på AllMovie 
(en) Harald Hamrell hos The Movie Database 
Harald Hamrell hos Svensk Filmdatabase
Tomi Pöllänen

Tomi Ensio Pöllänen (født 26. mai 1978) er en finsk ishockeyspiller som spilte forward for blant annet Frisk-Asker og Lillehammer Ishockeyklubb.
Pöllänen kom til Lillehammer foran sesongen 2007/2008, og har tidligere spilt for moderklubbe Jokipojat Joensuu i Finland, Lillehammer Ishockeyklubbog Frisk-Asker i Norge, HC Sierre og de finske klubbene KalPa Kuopio, Ässät Pori og KooKoo Kouvola.
Pöllänen er gift og har to barn.


== Referanser ==


== Eksterne lenker ==
(en) Tomi Pöllänen – Eurohockey.com 
(en) Tomi Pöllänen – Hockeydb.com 
(en) Tomi Pöllänen – Eliteprospects.com
Patrik Bäärnhielm

Claes Patrik Bäärnhielm (født 24. juli 1983 i Luleå i Sverige) er en svensk ishockeyspiller og trener for Gjøvik Hockey siden 2016, Bäärnhielm har spilt back for Storhamar Dragons.
Bäärnhielm startet sin karriere i moderklubben Luleå og ble fort ansett for å være en stort talent. Han debuterte i den svenske Elitserien som 18-åring i 2001/2002 og sesongen etter spilte han 30 kamper i den svenske toppserien. Deretter ble det bare sporadiske opptredener for Bäärnhielm i Elitserien. I stedet spilte han for Bodens IK, Piteå HC og Växjö Lakers i Allsvenskan, og for Jukurit Mikkeli i finsk Mestis før han kom til Lillehammer før sesongen 2007/2008.
Bäärnhielm er en spiller med gode kvaliteter i begge ender av isen og er normalt en av spillerne som har mest tid på isen i løpet av en kamp.


== Referanser ==


== Eksterne lenker ==
(en) Patrik Bäärnhielm – Eurohockey.com 
(en) Patrik Bäärnhielm – Eliteprospects.com
Anders Strandberg

Anders Strandberg (født 8. februar 1977 i Boden i Sverige) er en svensk ishockeyspiller som spiller back for Lillehammer Ishockeyklubb.
Strandberg startet sin karriere i moderklubben Bodens IK, før ferden gikk videre til Rögle i Allsvenskan. I sesongene 2002/2003 og 2003/2004 spilte Strandberg i henholdsvis fransk og tysk hockey, før han returnerte til Sverige sesongen etter og delte den mellom Växjö Lakers og Bodens IK i Allsvenskan. De to siste sesongene har Strandberg spilt i Hammarby i Allsvenskan, og sist sesong var han kaptein i laget. Foran sesongen 2007/2008 skrev han under på en kontrakt med Lillehammer Ishockeyklubb.
Strandberg har sin store styrke i den offensive delen av spillet. Han har gode ferdigheter med puck og et knallhardt og presist slagskudd som gjør han til en utpreget overtallsspiller.


== Eksterne lenker ==
Statistikk fra eurohockey.net
Kari Slungård

Kari Slungård (født Østby 17. mars 1946 i Tydal) er en norsk lokalpolitiker fra Venstre. Hun var ordfører i Tydal kommune i Trøndelag fra 2007 til 2011 etter at Venstre gjorde et godt valg i 2007 og fikk 30,6 prosent av stemmene. Ordførerjobben ble sikret med støtte fra Senterpartiet.Tydal Venstre stilte ikke liste ved kommunestyrevalget i 2015.Slungård er pensjonist og har vært lærer ved Tydal barne- og ungdomsskole i over 40 år.
Hun er datter av gårdbruker Håkon Østby og Maren Østbyhaug på Nordre Østby (Bersvendsgården) i Østbygrenda i Tydal. Hennes brødre Joralf Østby og Ole Bjarne Østby samt svoger Erling Lyngen har også vært ordførere. Hun er gift med Nils Slungård.


== Referanser ==
Maria Langhammer

Maria Langhammer, kjent som Ia Langhammer, (født 13. august 1962 i Kungsholms församling i Stockholm) er en svensk skuespiller og vokalist innen blues, soul og country.
Langhammer begynte etter et år som au pair i London å studere ved Teaterhögskolan i Stockholm. Etter avsluttede studier 1989 ble hun engasjert ved Stadra Sommarscen, Riksteatern, Norrbottensteatern, Brunnsgatan 4, Dramaten og Radioteatern. I 1998 fikk hun en Guldbagge for rollen som Berit i Hela härligheten.
Maria Langhammer medvirket også i SVT:s TV-serie Häxdansen. Hun spilte fabrikkarbeideren fru Blanck i Fröken Frimans krig (2017).
Hun er niese til forfatteren Katarina Taikons ektemann, fotografen Björn Langhammer samt kusine til professor Birgitta Langhammer og judoutøveren Niki Langhammer.


== Filmografi (utvalg) ==

1993 – Härifrån till Kim

1998 – Hela härligheten

1998 – Pip-Larssons (TV-serie)
1998 – Pistvakt (TV-serie)
1998 – S:t Mikael (TV-serie)
1998 – En liten julsaga
1999 – Hälsoresan – En smal film av stor vikt

2000 – Systrar
2000 – Låt stå! (TV-serie)

2000 – Livet är en schlager

2001 – Jordgubbar med riktig mjölk

2003 – Tur & retur
2004 - Graven (mini-TV-serie)

2005 – Den bästa av mödrar

2006 – Tilfellet G (Svensk tittel: Van Veeteren - Fallet G)
2006 – Göta kanal 2 – kanalkampen
2006 – Lasse-Majas detektivbyrå (TV-serie)
2006 – Exit

2007 – Beck - Det tause skriket (Svensk tittel: Beck - Det tysta skriket) (TV-film)

2009 – Wallander – Hevnen
2012 – Hamilton – Men inte om det gäller din dotter
2012 – Torka aldrig tårar utan handskar (TV-serie)
2014 – Bamse och tjuvstaden
2017 – Flykten till framtiden


== Referanser ==


== Eksterne lenker ==
(en) Maria Langhammer på Internet Movie Database 
(sv) Maria Langhammer i Svensk Filmdatabas 
(da) Maria Langhammer på Filmdatabasen 
(da) Maria Langhammer på danskefilm.dk 
(da) Maria Langhammer på danskfilmogtv.dk 
(da) Maria Langhammer på Scope 
(fr) Maria Langhammer på Allociné 
(en) Maria Langhammer på AllMovie 
(en) Maria Langhammer hos The Movie Database
Autodromo Nazionale di Monza

Autodromo Nazionale di Monza (Monzabanen) er en racerbane som ligger utenfor Monza i Italia. Banen benyttes blant annet til Formel 1, GP2 og WTCC.
Anlegget har tre banestrekninger: den 5 793 meter lange Grand Prix-banen, den 2 405 meter lange Juniorbanen og den doserte 4,25 km lange høyhastighetsbanen. Berømte svinger på Grand Prix-banen er Curva di Lesmo, Curva Parabolica og Variante Ascari.
Autodromo Nazionale di Monza er mest kjent for å ha arrangert alle Italias Grand Prix i Formel 1, bortsett fra 1980 da løpet kjørtes på Imola. Banen er den racerbanen i Formel 1-kalenderen som har den høyeste gjennomsnittshastigheten av alle. I 2005 kjørte for eksempel Kimi Räikkönen runden på 1:21,504 som gav en gjennomsnittshastighet på 255,9 km/h. 


== Historie ==
Banen ble bygget mellom mai og juni i 1922 av 3 500 arbeidere.  Den var nesten identisk med dagens, bortsett fra at man etter Parabolica gikk inn på en 4490 meter lang ovalbane som ble kalt Pista Alta Velocità. Det gjorde at banen ble nøyaktig 10.000 meter. Byggingen av banen var finansiert av Automobile Club di Milano.
Under Italia Grand Prix i 1928 omkom Emilio Materassi og 27 tilskuere i den verste ulykken noen gang i italiensk racing. Dette førte til at ovalbanen ikke ble brukt frem til 1932.
I perioden 1938-1939 ble det gjort en større ombygging. Man bygde nye tribuner, innganger og la nytt dekke på banen. I tillegg flyttet man deler av banen og la til to nye svinger. Resultatet ble en 6 300 meter lang bane som ble benyttet frem til 1954.
Etter flere stygge ulykker på ovalen bygget man noen nye sjikaner for å dempe farten, men fra 1969 ble ovalen tatt bort. Restene av banen finnes imidlertid som minner over en svunnet tid.
I 1972 bygde man Variante Ascari som er en langsom sjikane før rettstrekket på baksiden av banen.  To år etter gjorde man sjikanen litt raskere før man i 1976 bygde to nye sjikaner, Variante Rettifilo og Variante della Roggia. 


== Eksterne lenker ==
(it) Offisielt nettsted 
(en) Autodromo Nazionale Monza – kategori av bilder, video eller lyd på Commons
Ole Kristen Harborg

Ole Kristen Harborg (født 10. november 1936 i Trondheim) er en norsk journalist og tidligere redaksjonssjef i NRK. 
Harborg er født i Trondheim og vokste opp i Lillestrøm. Han var ansatt i NRK i 40 år  og var i en årerekke tilknyttet Dagsnytt-redaksjonen som reporter. Han har også vært leder av NRKs stortingsredaksjon og har vært NRKs korrespondent i London 1979-1983. I 1977 startet han programposten Ukeslutt i NRK. 
Harborg er cand.mag. fra Universitetet i Oslo.


== Referanser ==


== Bibliografi ==
Flommen Cappelen (1995)  (Skrevet sammen med Tore Andresen og Erik Jakobsen).
Karin Bogaeus

Karin Bogaeus, egentlig Karin Johanna Agnes Bogaeus, (født 25. april 1990), er en svensk barneskuespillerinne. Hun er datter av Johan Bogaeus.


== Filmografi (utvalg) ==
2007 – Beck - Det tause skriket (Svensk tittel: Beck – Det tysta skriket) (TV) (Moa Marklund)
2007 – Rosa – the Movie (Emma)
2007 – Om Stig Petrés hemlighet (TV) (Emelie)
2007 – En häxa i familjen (Maria)


== Referanser ==


== Eksterne lenker ==
(en) Karin Bogaeus på Internet Movie Database 
(sv) Karin Bogaeus i Svensk Filmdatabas 
(en) Karin Bogaeus hos The Movie Database
Per Riste

Per Meidell Riste (født 12. mai 1917 i Volda, død 2. februar 2008) var en norsk journalist og kringkastingsmedarbeider.Han arbeidet i NRK fra 1948. Etter et avbrudd som pressemedarbeider ved den norske FN-delegasjonen i New York ble han en kort periode i 1965 NRKs første korrespondent i New York. Han var utenriksredaktør og sjef for utenriksavdelingen i NRK til han gikk av med pensjon i 1987.


== Referanser ==


== Artikler ==
NATO's utenriksministermøte i Oslo 20.-21. mai 1976 (1976)  (Atlanterhavskomiteens skriftserie)
Vegen til NATO (1989:124)  (Atlanterhavskomiteens skriftserie)
Sivert Aarflot og Landboebladet: Eit kapittel i norsk pressehistorie (2001)  (Voldaminne: Årsskrift/Volda sogelag – Volda mållag)
Johan Hallström

Johan Hallström, egentlig Johan Nils Hallström, (født 2. juni 1976 i Oscars församling, Stockholm), er en svensk skuespiller, som er utdannet ved Teaterhögskolan i Stockholm. Han er sønn av den kjente filmregissøren Lasse Hallström og tv-produsenten Malou Hallström.


== Filmografi (utvalg) ==
2007 – Darling – selger
2007 – Beck - Det tause skriket (Svensk tittel: Beck – Det tysta skriket) – Tekniker
2007 – Beck - Det svake leddet (Svensk tittel: Beck – Den svaga länken) – Tekniker
2006 – Ville och Vilda Kanin ... mer vild än tam – Ville
2006 – Du & jag – Niklas
2003 – Avstigning för samtliga – politimannen Fredrik
2000 – Ensam, tvåsam, tveksam – gutt på tunnelbanen


== Eksterne lenker ==
(en) Johan Hallström på Internet Movie Database 
(sv) Johan Hallström i Svensk Filmdatabas 
(en) Johan Hallström hos The Movie Database
Figgjogata (Stavanger)

Figgjogata (1–33, 2–40) er en gate i Storhaug bydel i Stavanger. Navnet stammer fra Figgjo i Sandnes og ble tidligere kalt Figgensgaten. Gaten grenser til Admiral Cruys Gate, Jelsagata, Storhaug Allé, Nedstrandsgata og Asbjørn Klostersgate. Det er 24 hus i Figgjogata.


== Referanser ==
Kommunalråd

Kommunalråd er tittelen på en norsk, kommunal tjenestemann med ansvar for plan- og programvirksomhet innen et forvaltningsområde. Kommunalrådene er vanligvis ledere eller nestledere av kommunale nemnder. De velges av kommunestyret og blant kommunestyrets medlemmer, for en valgperiode. Det er en lønnet heltidsstilling. Kommunalråden har ikke instruksjonsmyndighet overfor forvaltningen.
Stillingen ble først innført i Oslo i 1972, og er senere innført i flere bykommuner.


== Referanser ==
Beck – Det svake leddet

Beck – Det svake leddet er en svensk film fra 2007, skrevet av ekteparet Rolf Börjlind og Cecilia Börjlind og regissert av Harald Hamrell


== Handling ==
En ung kvinne blir funnet voldtatt og myrdet en mørk natt i en park. De som gjør den forferdelige oppdagelsen er jentens egne foreldre. Plutselig dukker det opp en mann som avgir merkelige og forvirrende opplysninger om iakttakelser han gjort i parken. Etterforskningen skal utføres av Beck og hans kollegaer, men de har få og knappe ledetråder. En granskning av andra anmeldte overfallsvoldtekter i Stockholm viser at det finnes en kobling mellom gjerningsstedene og den blå tunnelbanelinjen, "Gettolinan", men få voldtektsmenn er mordere..


== Om filmen ==
Filmen hadde kinopremiere den 23. mars 2007. Opprinnelig var det tenkt at den siste filmen i serien, Beck - I Guds navn skulle settes opp på kinoene, men Nordisk film valgte i stedet å satse på denne filmen. Det finnes ulike teorier om hvorfor man endret planene, økonomiske årsaker alternativt at det er hendelser i filmens handling, i den sistnevnte filmen som gjorde att filmselskapet endret planene.


== Rolleliste ==
Peter Haber – Martin Beck
Mikael Persbrandt – Gunvald Larsson
Stina Rautelin – Lena Klingström
Marie Göranzon – Margareta Oberg
Ing-Marie Carlsson – Bodil Lettermark
Måns Nathanaelson – Oskar Bergman
Peter Hüttner – Oljelund
Ingvar Hirdwall – Naboen
Rebecka Hemse – Inger Beck
Neil Bourguiba – Wilhelm Beck
Anki Larsson – Anna Burholm
Claes Hartelius – Bernhard Burholm
Nadine Kirschon – Denise Burholm
Tomas Norström – Jon Ljunggren
Margreth Weivers – Damen på tunnelbanan
John Axel Eriksson – Lasse Dahlgren
Omid Khansari – Mehmet Askari
Peshang Rad – Stefan Radzik
Bo Höglund – Mats
Johan Hallström – Teknikeren
Sally Frejrud Carlsson – Catrin Boman
Alexandra Alegren – Hanna Hultinen
Susanne Thorson – Pike på fest
Adriana Savin – Maria Gonzales
Jamil Drissi – Juri Govalenko, pirattaxisjåfør
Harald Hamrell – Taxisjåfør


== Eksterne lenker ==
(en) Beck – Det svake leddet på Internet Movie Database 
(sv) Beck – Det svake leddet i Svensk Filmdatabas
Hanne Hegh

Hanne Hegh (født 27. april 1960 i Oslo) er en norsk  håndballspiller og -trener. Som spiller har hun 210 kamper  for kvinnelandslaget.
Hun var med å vinne bronsemedalje i Håndball-VM 1986 for kvinner og sølvmedalje i Sommer-OL 1988. Med klubblaget, Gjerpen, står hun bokført med to seriemesterskap og fire cupmesterskap.
Hun er nå med i trenergruppen til Norges herrelandslag i håndball.
Datteren Emilie Hegh Arntzen er også landslagsspiller i håndball.Hun er nå lærer på håndballinjen på Grenland folkehøgskole i Porsgrunn


== Referanser ==


== Eksterne lenker ==
(en) Hanne Hegh på Internet Movie Database 
(en) Hanne Hegh – Olympics.com 
(en) Hanne Hegh – Olympic.org 
(en) Hanne Hegh – Olympedia 
(en) Hanne Hegh – Sports-Reference (OL-resultater – arkivert) 
(en) Hanne Hegh – Norges Håndballforbund